1950 és 1956 között volt magyar válogatott. Az 1951-es stockholmi világbajnokságon, 1953-ban Brüsszelben, valamint 1954-ben Luxembourgban helyezetlenül zárt, azonban az 1955-ös világbajnokságon Rómában bronzérmes lett párbajtőr csapatban. Az 1954-es budapesti főiskolai világbajnokság párbajtőrvívásban győztes magyar csapatának tagja volt. Az 1956. évi nyári olimpiai játékokon párbajtőr csapat versenyszámban bronzérmes lett vívásban.